**רוני אלטר** (נולדה ב-9 במרץ 1982) היא זמרת ישראלית.

ביוגרפיה
--------

אלטר היא בתם של המוזיקאי ואיש הקולנוע נפתלי אלטר והשחקנית אירית אלטר. גדלה בהרצליה, במסגרת שירותה הצבאי הייתה מפקדת להקת חיל המודיעין, ולפרסומה הראשון זכתה כזמרת ליווי במספר אלבומים. בשנת 2002 הקליטה עם אריק איינשטיין את הדואט "חיוורון" שנכלל באלבומו "שמש רטובה", וכעבור שנתיים הקליטה עמו גרסת כיסוי לשירו של בני ברמן "פרידת המלח", שנכללה באלבומו של איינשטיין "שתי גיטרות בס תופים".

בשנת 2005 השתתפה אלטר באלבום "מטרופולין" של הרכבו של עופר מאירי "מטרופולין", ושרה בדואט עם דנה ברגר את השיר "לישון בלי לחלום", שהיה אחד המצליחים ביותר מהאלבום. באותה שנה הופיעה בסרט "מוכרחים להיות שמח". בשנת 2006 הקליטה אלטר בדואט עם דודו טסה את השיר "מעליות", שנכלל באלבומו "לולה". בשנת 2007 יצא האלבום השני של מטרופולין, "הסליל", שבו השתתפה אלטר בשלושה שירים. שניים מהם גם כתבה יחד עם עופר מאירי.

ב-2007 הקליטה אלטר עם ההרכב "טרי פויזן" את שיר הנושא של הטלנובלה "בובות". כעבור שנה הקליטה גם את שיר הנושא של סדרת הטלוויזיה "לאהוב את אנה".

בשנת 2009 שרה את חלק מהשירים במיני-סדרה "תמיד אותו חלום".

ביוני 2010 הוציאה אלטר את אלבומה הראשון, "כיס אוויר". את האלבום הפיקו עופר מאירי ואלון לוטרינגר, שגם עיבדו יחד עם אלטר את שיריה. אלטר עצמה כתבה מילים לשלושה שירים באלבום, ובין שאר הכותבים והמלחינים היו אגי משעול, קורין אלאל, נתן סלור, יסמין אבן וורד קלפטר. נפתלי אלטר, אביה של רוני, הלחין עבור האלבום את השיר "נגועה" שכתב עלי מוהר, וכן השתתף בדואט "הבכי", שהלחין למילים של נתן אלתרמן ושר במקור אושיק לוי. הסינגל הראשון שיצא לפני האלבום היה "נמרים", שכתבה והלחינה קלפטר. ב-2011 הופיעה בסדרה "החיים זה לא הכל".

מאז שנת 2012 גרה אלטר עם בן זוגה, הצלם עמית ישראלי בפריז.

בינואר 2014 יצא אלבומה השני של אלטר, "Go Wild", שגם בו שיתפה פעולה עם המפיק אלון לוטרינגר. באלבום זה שרה אלטר באנגלית.

ב-12 בדצמבר 2019 התארחה אלטר בסינגל "באת לי פתאום" של הזמרת והיוצרת קרן פלס.

ב-4 במרץ 2024, הוציאה אלטר גרסת כיסוי לשיר "ביקור מולדת" של יהונתן גפן ודויד ברוזה.

דיסקוגרפיה
----------

### אלבומי אולפן

* 2010: *כיס אוויר*
* 2014: *Go Wild*
* 2018: *Be Her Child Again*

### מיני-אלבומים

* 2018: *Roni Alter - EP*

### השתתפות בשירים

פרק זה לוקה בחסר. אנא תרמו לוויקיפדיה והשלימו אותו. 
* 2009: מת אב ומת אלול, מסיבת יום שישי (במסגרת "תמיד אותו חלום")
* 2019: באת לי פתאום - דואט עם קרן פלס (כחלק מהאלבום שקופים של פלס, שיצא ב-2020)

### קאברים

* 2018: I Folow Rivers

קישורים חיצוניים
----------------

* רוני אלטר, ברשת החברתית פייסבוק
* רוני אלטר, ברשת החברתית אקס (טוויטר)
* רוני אלטר, ברשת החברתית אינסטגרם
* רוני אלטר, במיזם "אישים" לתיעוד היצירה הישראלית
* רוני אלטר, במסד הנתונים הקולנועיים IMDb (באנגלית)
* רוני אלטר, באתר שירונט
* רוני אלטר, באתר AllMusic (באנגלית)
* רוני אלטר, באתר Discogs (באנגלית)
* רוני אלטר, דף שער בספרייה הלאומית
* רוני אלטר, באתר בנדקמפ
* רוני אלטר באתר קיוב
* יעקב בר-און, מאלטרת, באתר ynet, 3 במרץ 2004
* רועי בהריר, אני אשכנזיה גאה: ראיון עם רוני אלטר, באתר nrg‏, 2 באוקטובר 2010
* סמדר שילוני, "כל מה שאני רוצה זה לבוא מתישהו עם תינוק בידיים ולהגיד 'זהו, זה מאחוריי'", באתר ynet, 29 ביוני 2022

על האלבום "כיס אוויר"
* דף האלבום, באתר bandcamp
* ביקורת של יואב קוטנר על האלבום
* בן שלו, עכבר העיר אונליין, בניגוד לתחזית, באתר הארץ, 6 באוגוסט 2010

על האלבום "Go Wild"
* דף האלבום, באתר bandcamp
* אתר למנויים בלבד בן שלו, רוני אלטר לקחה רכבת, לקחה אווירון, באתר הארץ, 25 בינואר 2014
* רוני אלטר – GO WILD, באתר "חבית הדגים", 19 בינואר 2014
* Go Wild של רוני אלטר: ביקור אינטימי, לב חשוף באתר Andy Was Wrong
* רוני אלטר - בדרך לאלבום השני, אתר הדסטארט
* חן לב, הולכת על הצד הפראי: אלבום שני לרוני אלטר, הבלוג "מבין השורות", 17 בינואר 2014

הערות שוליים
------------

1. ↑  רותי קדוש, פריז בוערת: השטן של רוני יוצא לאור, באתר ישראל היום, 16 באוגוסט 2018
2. ↑  רוני אלטר – ביקור מולדת, באתר יוסמיוזיק, ‏4 במרץ 2024

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297532205171
* ISNI: 0000 0000 6845 830X
* VIAF: 97377955
* WorldCat: viaf-97377955

 |